Diari Oficial de la Generalitat Valenciana


Sumari del DOGV 5886, del 05-11-2008 (2008/12024)

Informació pública de l'aprovació definitiva de la modificació puntual núm. 1 del PDSU d'Arañuel referent a la parcel·la mínima.
--------------------------------------------------------------------------------------------------------------------------------

### Dades del document

Número de DOGV
:   5886

Data del DOGV
:   05-11-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/12646


Data del document
:   14-10-2008

Organisme emissor
:   Ajuntament d'Arañuel

Tipus de document
:   Informació Pública

Descriptors 

:   * Arañuel
    * pla d'urbanisme
    * administració local

Informació pública de l'aprovació definitiva de la modificació puntual núm. 1 del PDSU d'Arañuel referent a la parcel·la mínima. [2008/12297]  
El Ple de l'Ajuntament d'Arañuel, en sessió celebrada el 13 d'octubre de 2008, va adoptar l'acord següent:  
Aprovació definitiva de la modificació puntual número 1 del projecte de delimitació del sòl urbà d'Arañuel.  
Vist l'expedient de modificació puntual número 1 del Projecte de Delimitació de Sòl Urbà del nostre municipi, que afecta únicament l'article 39.1 de les ordenances urbanístiques referit a la parcel·la mínima.  
Vist que la memòria justifica la conveniència d'aprovar la modificació proposada atés que es fa necessària per a poder construir en algunes parcel·les de zona d'eixamplament que sense arribar a la parcel·la mínima estan emplaçades entre edificacions consolidades, i que si no es du a terme l'esmentada modificació, seria impossible la construcció en estos solars.  
Vist que de conformitat amb l'article 223.1 del Decret 67/2006, de 19 de maig, pel qual s'aprova el Reglament d'Ordenació i Gestió Territorial i Urbanística i l'article 90.2 i 83.2.a) de la Llei 16/2005, de 30 de desembre, Urbanística Valenciana, s'ha sotmés l'expedient amb caràcter previ a la seua aprovació definitiva, a informació publica, per un període de mínim d'un mes, per mitjà d'anunci en el Diari Oficial de la Comunitat Valenciana (DOCV núm. 5564), i en un diari no oficial d'àmplia difusió a la localitat (periòdic Mediterráneo de 19.06.2007) per a la seua consulta publica.  
Vist que finalitzat el termini d'informació publica, no s'han presentat al·legacions.   
Atés que d'acord amb el que establix l'article 91.1 de la Llei 16/2005, de 30 de desembre, Urbanística Valenciana «correspon a l'Ajuntament aprovar definitivament els plans i programes d'iniciativa municipal o particular, sempre que no es modifique l'ordenació estructural.»  
A la vista del que s'ha exposat, el Ple, per unanimitat dels assistents que en tot cas constituïx majoria absoluta del nombre legal de membres de la corporació, acorda:  
1. Aprovar definitivament la modificació puntual núm. 1 del Pla de Delimitació de Sòl Urbà (PDSU) d'Arañuel, referent a la parcel·la mínima, d'acord amb la documentació que hi ha en l'expedient, de manera que l'article 39.1 de les ordenances quedarà com seguix:  
Es definix la parcel·la mínima com aquella que complix les condicions següents:  
c) Superfície: seixanta metres quadrats (60,00 m²)  
d) Front de parcel·la: cinc metres (5,00 m)  
No obstant això, es consideraran també mínimes aquelles parcel·les que s'emplacen en edificacions consolidades, sempre que sobre estes resulte possible l'edificació amb els requisits mínims exigits per estes normes.  
2. Publicar este acord i el text íntegre de les normes urbanístiques en el Diari Oficial de la Comunitat Valenciana i en el Butlletí Oficial de la Província.  
3. Remetre a la Conselleria de Medi Ambient, Aigua, Urbanisme i Habitatge certificació del present acord, junt amb còpia de l'expedient administratiu i de la modificació número 1, perquè en prengueu coneixement i als efectes oportuns.  
4. Facultar l'Alcaldia per a l'execució del present acord.  
Arañuel, 14 d'octubre de 2008.- L'alcalde: Justo Palomares Morte.